L'Aparador de Reus | Blog de Shopping i Lifestyle de Reus: d’abril 2014
Segur que molts de vosaltres vareu aprofitat els dies de Setmana Santa per fer una escapadeta i gaudir d’un altre entorn, d’una altre cultura i viure noves experiències. Nosaltres varem apostar per passar aquests dies a la comarca del Somontano, a peus dels Pirineus, a la província d’Osca. Una comarca amb uns paisatges preciosos, bona gastronomia i sobretot molt bons vins que pertanyen a una DO pròpia, poc coneguda per a la majoria, però molt a tenir en compte en la nostra elecció de vins.
L’experiència va ser genial i molt, molt recomanable. Tot i conèixer i haver estat en altres ocasions, tornar-hi sempre és un plaer. Vam estar-hi 3 dies, allotjats a La Era Juanico, una casa rural situada al poble d’Estadilla. Una casa amb tres apartaments i una sala comú, perfectament condicionada per tenir-hi una còmode estada, amb un cuidat jardí, gallines ponedores, hort i unes fantàstiques vistes panoràmiques de la zona: les vinyes del Somontano, els seus pobles i els seus paisatges amb els Pirineus al fons.
Durant la nostra estada varem visitar 3 bodegues: Viñas del Vero, Enate i Aldahara.
A Viñas del Vero, varem descobrir una part d’aquestes bodegues, les mes grans de la DO Somontano, que ens va sorprendre gratament, la seva bodega Blecua, on elaboren un vi excepcional amb uns alts paràmetres de qualitat elaborat amb les millors bótes de cada varietat, 4 varietats a parts igual: Merlot, Cabernet Sauvignon, Garnatxa i Ull de llebre. Un vi que ens vam quedar amb ganes de degustar... però no vam tenir cap mena de problema en tastar gran part de l’àmplia col·lecció de vins de Viñas del Vero, després de fer una visita per les seves bodegues i poder veure a tot detall com treballen i com elaboren els seus vins, des de els més bàsics i coneguts, fins als més selectes obtinguts del millor raïm de les millors vinyes. Jo personalment em quedo amb dos dels seus monovarietals: el Viñas del Vero Gewürztraminer (blanc) i el Viñas del Vero Syrah (negre), tot i que això va a gustos i cal provar-los.
BODEGUES BLECUA
Les segones bodegues que vam visitar va ser la d’Enate. Una bodega moderna però amb una estreta vinculació amb l’art, la cultura i la història mesclada amb la més alta tecnologia actual aconseguint productes d’alta qualitat i uns vins excel·lents, dels quals destaco el Chardonnay fermentat en bota de roure, un vi sorprenent en tots els sentits: des de la seva elaboració, l’aroma complexa i exuberant, i evidentment el seu gust dens, completament diferent als vins de la nostra zona. Però tot és qüestió de gustos i en tenir 14 per escollir, més els dos “Uno”, el negre i el blanc, aquest últim, el més exclusiu.
I per últim, la tercera bodega, la bodega Aldahara, visita obligada. Situada a la mateixa Estadilla, Aldahara és una bodega petita on es dediquen a fer un molt bon vi, al marge de l’esnobisme del que a vegades està tan vinculades el món de l’enologia, i on és impossible visitar-la i no degustar tots els seus vins, el seu vermut i la seva excel·lent mistela, mentre gaudeixes d’una bona estona entre copes. D’aquesta bodega em quedo amb el Aldahara Chardonnay, un vi dens i gustos, que a mi particularment m’encanta, i el Rasé, 100% Syrah, tot i que la mistela i el vermut són veritablement dos llepoleries exquisides.
Entre bodega i bodega, vam fer una visita turística a Alquézar, un poble encantador a la vora del Riu Vero amb unes vistes increïbles i unes rutes per la muntanya i al voltant del poble espectaculars on vam dinar a Casa Gervasio, un lloc molt recomanable per aquells que us agradi menjar molt, i quan dic molt és molt, i molt bé. I després del gran àpat vam escollir fer "La Ruta de las Pasarelas", una ruta d'hora i mitja aprox. realitzada a través d'unes pasarel·les al voltant del poble d'Alquezar, entre el riu i la montanya.
Realment val molt la pena destinar un cap de setmana o unes vacances curtes a fer la Ruta del Vino Somontano, convertir-se en un enoturista, descobrir aquesta comarca veïna que amaga tan per descobrir en vins, naturalesa i gastronomia, i gaudir de la DO Somontano.
Etiquetes: oci, Primavera-Estiu, Vacances, vi, Viatges
Com us vaig comentar, la passada edició de la Festa de la Primavera del Tomb de Reus em va servir, entre altres coses, per establir noves relacions i oferir als lectors i lectores d’aquest blog noves propostes molt interessants.
I així és com de la meva manicura primaveral a Trasquilón Perruquers ens sorgeixen promocions exclusives per a tots vosaltres. Promocions puntuals d’una durada de 1-2 mesos per cuidar-vos, mimar-vos i posar-vos guapos i guapes, a uns preus irresistibles.
Segur que tots coneixeu Trasquilón Perruquers, un dels Salons de Bellesa més prestigiosos i amb més trajectòria de la ciutat de Reus. Un saló fundat el 1995 a Reus i que actualment disposa de dos centres, un saló totalment renovat a Reus, al C. Santa Teresa, 44 i un altre a la zona més comercial de Tarragona, al C. Soler, 7. Al 2009, Trasquilón Perruquers, va voler donar un salt qualitatiu incorporant a la seva manera de treballar el concepte de bellesa sostenible i transmetre’l així a la seva clientela, oferint-lo com un estil de vida. I ho va fer treballant, a partir d’aleshores, de forma exclusiva amb la marca professional de referència en productes naturals, AVEDA (pertanyent al grup Estée Lauder). Tots els productes de la marca AVEDA són d’un altíssim nivell, produïts 100% amb energia eòlica, a partir de flors i plantes naturals, i olis essencials purs, connectant la bellesa, el benestar i la cura pel medi ambient.
La filosofia de Trasquilón Perruquers és que la bellesa perfecta és diferent per a cada persona i aconseguir-la no ha de ser una lluita diària. D’aquesta manera, el saló ofereix una atenció personalitzada, i un menú extens en tot tipus de tractaments des del cabell fins als peus: Perruqueria, Bellesa, Benestar i Estètica, incloent-hi tots els rituals d’AVEDA específics per a cada client.
Trasquilón Perruquers, ara ens ofereix una nova proposta a través de L’Aparador de Reus i únicament i de forma exclusiva per als lectors i lectores d’aquest blog. De forma puntual, anirem oferint serveis i tractaments a través d’ofertes exclusives i molt interessants, perquè podeu conèixer millor aquest saló, els seus serveis i productes, i gaudir de diferents tipus de tractaments per estar més guapos i tenir un major benestar.
Així doncs, us presento la primera promoció: Peeling Corporal Caribbean Therapy de AVENA
¿Que és? És un tractament exfoliant i estimulant, que mitjançant una exfoliació corporal amb els productes Caribbean Therapy s’eliminen les cèl·lules mortes, deixant la pell fina i renovada, amb un aroma de amyris, llorer, vetiver i llima caribenys que impregnaran lleugerament la teva pell.
¿Per a que ens serveix? Els experts ens recomanen un peeling corporal 4 vegades a l’any, coincidint amb les estacions de l’any. Però en aquesta època ens va especialment ideal per a preparar la nostra pell per a l’estiu i tots els agents externs propis d’aquesta època: el sol i la calor, i aconseguir una pell més suau i un bronzejat molt més homogeni.
¿En que consisteix la promo? Podràs gaudir d’un peeling corporal de 30' de durada, que inclou: exfoliació corporal amb Caribbean Therapy Body Scrub, un exfoliant natural ple de nutrients curatius que eliminen delicadament les cèl·lules mortes de la superfície de la pell i les impureses revelant una pell bella i radiant; dutxa amb el sabó Caribbean Therapy Bath Bar, que hidrata la pell i revitalitza els sentits i massatge corporal amb Caribbean Therapy Body Creme, una crema que conté mantega de mango i cacau del Carib, suavitzant la pell i estimulant els sentits. I per a completar l’experiència, una deliciosa infusió calmant 100% orgànica que proporciona una agradable sensació de benestar que podreu degustar abans o després de rebre el tractament. I tot per tan sols 15€, un tractament que té un preu habitual de 60€.
¿Quan poder gaudir-ne? La promoció és vigent des del 28 d'abril al 15 de juny. Només cal que us passeu Trasquilón Perruquers, C. Santa Teresa, 44 o truqueu al 977 33 03 11, reserveu el dia i hora que us vagi bé (Horari de dilluns a divendres de 9 a 20h i dissabtes de 8:30 a 14h). Feu referència a aquesta promoció de L’Aparador de Reus, o bé presenteu el cupó que trobareu a sota d’aquest post.
Jo ja he gaudit del Peeling Corporal Caribbean Therapy, i us puc assegurar que tant l’experiència com els resultats són una autèntica passada! Us aconsello que gaudiu d’aquesta experiència i que us dediqueu temps a cuidar-vos!
Fan Page Trasquilón Perruquers: https://www.facebook.com/trasquilon.perruquers
Visita virutal pels salons de Reus i Tarragona: https://www.facebook.com/trasquilon.perruquers/app_208195102528120
Canal Youtube Trasquilón Perruquers: https://www.youtube.com/user/trasquitube
Publicado por Judit G. a les 0:55:00 Cap comentari:
Etiquetes: Bellesa, Benestar, Cosmètica, oci, Perruqueria, Primavera-Estiu, Promocions
Ja teniu la mona preparada pel pròxim dilluns? Avui us deixo un post especial amb algunes de les propostes dels nostres comerços locals: botigues de queviures, confiteries i pastisseries, que ens ofereixen veritables obres d’art dolces, originals, creatives i algunes de molt reusenques! Totes elles peces que realment sap greu menjar-nos...
Començo amb algunes propostes de la Confiteria Padreny, de les poques pastisseries que encara elabora figures de crocant, a més de la clàssica mona i figures de xocolata. Aquest any, destacar les figures de xocolata esportistes com el ciclista, l'atleta o l'esquiador.
Font: Fan Page Facebook Confiteria Padreny
Segueixo amb la Confiteria Poy, un altre clàssic d'aquest dies, amb les seves delicioses mones farcides de mantega i decorades amb crocant, fruita confitada i originals figures de xocolata
Font: Fan Page Facebook Confiteria Poy
Les originals i creatives mones i figures de xocolata de Nina's Cake. Totes sense gluten, aptes per a celíacs.
Font: Fan Page Facebook Nina's Cake
I com a un concepte innovador, trobem la col·lecció de Pasqua d'Oriol Balaguer, amb una part de figures conceptuals i l'altre pensada per als mes petits, la Kids Coleccion: el zoo més dolç. Però a més, el virtuós de la xocolata Oriol Balaguer, sempre té un gest de complicitat amb la ciutat de Reus, i per aquesta ocasió a creat l'Ou Reus, elaborat amb xocolata amb llet i avellanes.
Font: Fan Page Facebook Oriol Balaguer Reus
I continuant amb propostes de Pasqua "reusenques" no em podia deixar la creació d'aquest any de la Pastisseria Huguet, del C. Alcalde Joan Beltran, que ha incorporat el nostre estimat Carrasclet a la seva particular col·lecció de figures de Pasqua relacionades amb el Seguici Festiu de la ciutat.
Font: Reus.cat
I pel que fa els colmados, tenim el Colmado Baró, que com cada any, emplena les seves estanteries amb les tradicionals figures de xocolata de Simón Coll i amb alguna proposta diferent i original, com aquesta figura de xocolata especialment pensada per a les mes fashionistes
Foto cedida pel Colmado Baró
El Colmado Giner, com cada any, també ens ofereix la seva col·lecció de figures de xocolata, amb propostes ben originals i amb els alegres ous de Pasqua de l'Obrador d'Oriol Rossell.
Font: Fan Page Facebook Colmado Giné
Font: Fan Page Facebook Colmado Giné Reus
Font: Fan Page Facebook L'Obrador d'Oriol Rossell
I per últim, us deixo la mona que m'ha fet i regalat la meva padrina, que com no podia ser de cap altra manera, és la més original, creativa, única, i tot i que no és gaire comestible, és la mona més dolça de totes les mones! Moltes gràcies padrina!!!!
Que gaudiu molt d'aquestes festes i de la vostra mona! Bona Pasqua a tots!!!!
Etiquetes: Alimentació, Botigues, Festes, Gastronomia, Pastís, Pastisseria
Avui escric un post exprés on parlaré de la Festa de la Primavera dels Comerços de Reus, celebrada el passat divendres i dissabte. No us pensàveu pas que m’ho havia perdut??? La Festa de la Primavera és una iniciativa d’associació de “El Tomb de Reus” que aquest any celebrava la seva segona edició i que va comptar amb la participació de més de 150 establiments oferint exhibicions i actuacions a les botigues i pel carrer, tasts gratuïts, música en directe, obsequis i descomptes, desfilada de models i fins i tot cursos i tractaments d’estètica.
Catifes en forma de flos de colors ens donaven la benvinguda als comerços i alhora decoraven el carrer
Aparador IKKS (Carrer Llovera)
Aparador Adolfo Dominguez (Carrer Llovera)
Aparador CASAS (Carrer Monterols)
Banc de Reus (Raval Santa Anna)
Perfumarte (Carrer Sant Joan)
Pel que fa a la meva experiència personal es resumiria en 4 paraules: dissabte, carrer, bellesa i relacions socials. El divendres vaig intentar assistir a la desfilada de moda organitzada per diversos establiments del Carrer Major, però no em va ser possible degut a l'hora que vaig arribar i al mal temps, així que vaig concentrar-ho tot en un dia, el dissabte, i sense pensar-ho molt, vaig acabar participant en actes més estètics que comercials. Pel matí, vaig visitar el Saló de Bellesa Trasquilón, del C. Santa Teresa, 44, que oferien llimat i esmaltat de primavera gratuït, allí vaig poder conèixer més sobre aquest centre de bellesa i a més, casualment em vaig trobar amb persones que no coneixia personalment. De tot això segur que en sorgiran coses molt interessants, ja us aniré explicant...
I per la tarda, a les 18h no em vaig voler perdre el “Curs Bàsic d’Automaquillatge” que oferia el Centre de Bellesa, Benestar i Oci, LasTermas de Ruham, al Raval Santa Anna, 26. Tot un encert! A part de deixar-me ben maca (jo mateixa amb l’ajuda de la Maica, es clar), vaig aprendre moltíssimes coses entre les quals destaco: que no s’ha d’aplicar la base de maquillatge amb les mans, que els “polvos” solts serveixen per fixar el maquillatge, que aplicar una BB Cream és fantàstic i pràctic, que la màscara de pestanyes no s’ha d’aplicar directament amb l’aplicador que porta l’envàs original, sinó que se’n ha d’utilitzar un de net, i que necessitem molts tipus de brotxes i pinzells, per aplicar molts productes. A sí! I que he d’anar urgent a la perfumeria a comprar moltes coses que em fan falta!!!
Font: Las Termas de Ruham Reus (Raval Santa Anna)
A més, durant el divendres i dissabte a la tarda, a Las Termas de Ruham Reus també oferient manicura de primavera, i moltes van ser les que van aprofitar per donar una mica de color a les seves ungles.
S’ha de reconèixer la bona iniciativa i participació de la gran majoria d’establiments que van aconseguir que una gran multitud de persones gaudissin de la primavera, mentre passejaven pels carrers decorats, llegien els missatges primaverals i optimistes escrits als aparadors, feien les seves compres, i participaven de l’espectacle. Si bé és difícil aconseguir uns resultats “comercials” immediats, iniciatives d’aquest tipus creen notorietat tan per als propis comerços participants, com pel comerç de Reus en un conjunt global. Així doncs, cal felicitar a tots els participants i a “El Tomb de Reus”! I l’any que ve, més i millor!
Publicado por Judit G. a les 14:38:00 Cap comentari:
Etiquetes: Bellesa, Benestar, Botigues, Cursos, Esdeveniments, Maquillatge, Primavera-Estiu
Promo exclusiva Trasquilón: Peeling Corporal Aveda...